खातेगांव क्षेत्र के किसान देशभर में बेच सकेंगे तुअर
मंडी में राष्ट्रीय कृषि बाजार की सुविधा
भास्कर संवाददाता | खातेगांव
कृषि उपज मंडी समिति खातेगांव में राष्ट्रीय कृषि बाजार का शुभारंभ सोमवार को किया गया। मंडी अध्यक्ष दिनेश यादव ने बताया अधिक और गुणवत्तापूर्ण पैदावार व मंडी आय के निर्धारित मापदंडों के आधार पर अभी पूरे मध्यप्रदेश में 28 जबकि देवास जिले में दो स्थान देवास और खातेगांव की मंडी को यह सुविधा मिली है।
खातेगांव के किसान उपज तुअर की नीलामी राष्ट्रीय कृषि बाजार के माध्यम से बेच सकेंगे। धीरे-धीरे और भी फसलों को इसमें शामिल किया जाएगा। राष्ट्रीय कृषि बाजार मंडी एनालिस्ट चंद्रशेखर मिश्रा ने बताया कृषक अपनी उपज की गुणवत्ता को जानकर उच्च दाम में बेच सकते हैं। व्यापारी भी सभी ई-मंडियों की फसल को राष्ट्रीय कृषि बाजार के माध्यम से खरीद सकेंगे। इस अवसर पर व्यापारी एसो. अध्यक्ष अशोक सेठी, दीपक महाजन, मोहित पाटनी, राजेश पाटनी, संजय अग्रवाल, राजकुमार कासलीवाल उपस्थित थे।
hin_Deva hin_Deva bho_Deva hin_Deva hin_Deva